L 37/18
ET
Euroopa Liidu Teataja
18.2.2022
(12)
Poola on komisjonile teatanud marutaudiviiruse nakkuse puhangutest Masoovia ja Święty Krzyżi vojevoodkonna mitmes piirkonnas, mis on praegu loetletud rakendusmääruse (EL) 2021/620 III lisa I osas tsoonidena, millele on taudivaba staatus.
Seepärast tuleks tabandunud piirkonnad kõnealusest loetelust välja jätta ja vastavalt muuta kõnealust liikmesriiki käsitlevat kannet eespool nimetatud loetelus.
(13)
Poola ja Rumeenia on esitanud komisjonile taotlused oma likvideerimisprogrammide heakskiitmiseks.
Komisjoni tehtud hindamisest nähtub, et need taotlused vastavad kriteeriumidele, mis on esitatud delegeeritud määruse (EL) 2020/689 II osa 2. peatükis.
Seepärast tuleks kõnealuste likvideerimisprogrammidega hõlmatud liikmesriigid või nende tsoonid loetleda rakendusmääruse (EL) 2021/620 III lisa II osas liikmesriikide või nende tsoonidena, kus on olemas heakskiidetud likvideerimisprogramm seoses marutaudiviiruse nakkusega.
(14)
Austria, Soome ja Rootsi on komisjonile esitanud teabe, millega tõendati, et delegeeritud määruses (EL) 2020/689 sätestatud tingimused taudivaba staatuse tunnustamiseks seoses veiste viirusdiarröa nakkusega on kõnealuste liikmesriikide kogu territooriumil täidetud.
Lisaks on Saksamaa esitanud komisjonile teabe, millega tõendati, et taudivaba staatuse tunnustamise tingimused seoses veiste viirusdiarröa nakkusega on tema territooriumi teatavates tsoonides täidetud.
Saksamaa on esitanud komisjonile ka taotlused oma territooriumi muude tsoonide likvideerimis­ programmide heakskiitmiseks.
Komisjoni tehtud hindamisest nähtub, et need taotlused vastavad kriteeriumidele, mis on delegeeritud määruse (EL) 2020/689 II osa 2. peatükis esitatud vastavalt taudivaba staatuse andmiseks või likvideerimisprogrammide heakskiitmiseks seoses veiste viirusdiarröa nakkusega.
Seepärast tuleks kõnealused liikmesriigid või nende tsoonid loetleda vastavalt rakendusmääruse (EL) 2021/620 VII lisas liikmesriikide või tsoonidena, millel on taudivaba staatus või kus on olemas heakskiidetud likvideerimisprogramm seoses veiste viirusdiarröa nakkusega.
(15)
Hispaania on komisjonile teatanud lammaste katarraalse palaviku viiruse (serotüüp 4) põhjustatud nakkuse puhangutest Castilla-La Mancha autonoomses piirkonnas (Comunidad Autónoma de Castilla-La Mancha), mis tabandasid ka Peñarroya-Pueblonuevo, Hinojosa del Duque (Pedroches II), Pozoblanco (Pedroches I), Villanueva de Córdoba (Pedroches III), Montoro (Alto del Guadalquivir), Andújari ja Linarese piirkonda Andaluusia autonoomses piirkonnas (Comunidad Autónoma de Andalucía).
Puhangutest on tabandunud ka Almadéni, Almodóvar del Campo ja Piedrabuena piirkond Castilla-La Mancha autonoomses piirkonnas (Comunidad Autónoma de Castilla-La Mancha), samuti Badajozi provints ning Coria, Valencia de Alcántara, Cáceresi ja Trujillo y Logrosáni (Zorita) piirkond Extremadura autonoomses piirkonnas (Comunidad Autónoma de Extremadura).
Nimetatud tabandunud piirkonnad, mis asuvad vastavalt Andaluusia autonoomses piirkonnas, Extremadura autonoomses piirkonnas ja Castilla-La Mancha autonoomses piirkonnas, on praegu loetletud rakendusmääruse (EL) 2021/620 VIII lisa I osas piirkondadena, millel on seoses lammaste katarraalse palaviku viiruse nakkusega taudivaba staatus.
Kõnealuste piirkondade taudivaba staatus seoses lammaste katarraalse palaviku viiruse nakkusega tuleks tühistada ja vastavalt muuta Hispaaniat käsitlevat kannet eespool nimetatud loetelus.
(16)
Lisaks on Portugal teatanud komisjonile lammaste katarraalse palaviku viiruse (serotüüp 4) põhjustatud nakkuse puhangutest Castelo Branco ja Setúbali ringkonnas.
Kuna Portugali osad Castelo Branco ja Setúbali ringkond asuvad rakendusmääruse (EL) 2021/620 VIII lisa I osas loetletud taudivaba staatusega piirkondades, tuleks nende taudivaba staatus seoses lammaste katarraalse palaviku viiruse nakkusega tühistada ja vastavalt muuta Portugali käsitlevat kannet eespool nimetatud loetelus.
(17)
Lisaks on Hispaania komisjonile esitanud taotluse vabatahtliku likvideerimisprogrammi heakskiitmiseks seoses lammaste katarraalse palaviku viiruse nakkusega.
Komisjoni tehtud hindamisest nähtub, et see taotlus vastab kriteeriumidele, mis on esitatud delegeeritud määruse (EL) 2020/689 II osa 2. peatükis.
Seepärast tuleks kõnealuse likvideerimisprogrammiga hõlmatud tsoonid loetleda rakendusmääruse (EL) 2021/620 VIII lisa II osas tsoonidena, kus on olemas heakskiidetud likvideerimisprogramm seoses lammaste katarraalse palaviku viiruse nakkusega.
(18)
Taani on teatanud komisjonile, et kogu tema territooriumil ei ole enam täidetud tingimused taudivaba staatuse säilitamiseks seoses veeloomade haiguse nakkusliku vereloomeelundite nekroosiga.
Taani on loetletud rakendusmääruse (EL) 2021/620 XIII lisa I osas.
Seepärast tuleks Taanit käsitlev kanne kõnealusest loetelust välja jätta.